Sesjarige op N12 doodgery | Maroela Media
Sesjarige op N12 doodgery
'n Sesjarige dogtertjie het noodlottige beserings opgedoen toe sy Maandagmiddag deur 'n motor op die N12-hoofweg naby Potchefstroom in Noordwes getref is.
Ineke van Huyssteen, woordvoerder van ER24, sê paramedici het die dogtertjie net voor 14:30 met hul aankoms op die toneel in die linkerbaan van die hoofweg aangetref. Die kind het geen teken van lewe getoon nie en is op die toneel dood verklaar.
Die bestuurder van die motor het geen beserings in die voorval opgedoen nie, maar was sigbaar geskok.
Die motoris is na 'n hospitaal vervoer vir behandeling.
Van Huyssteen sê die presiese omstandighede rakende die voorval is nie aan paramedici bekend nie. Die polisie was wel Maandag op die toneel om ondersoek in te stel.
N12 Noordwes Potchefstroom
Dit moes 'n geweldige skok vir die motoris gewees het. Ek neem aan dat die kind voor die motor ingehardloop het en 'n motoris kan nie onmiddellik stop nie. 'n Sesjarige kind het nog nie die oordeelsvermoë om versigtig te wees nie.
Sterkte aan die gesin. Dis so jammer.
Verlede maand is n seuntjie op die R 101 doodgery. Die kinders kruis die pad, speel aan die kant daarvan want skool is daar nie en die ouers kyk nie na hul kinders.
Ek is daagliks geskok as ek die klein kindertjies sien skool toe loop langs groot, nasionale paaie. Hoe kan ouers dit toelaat en 'n ongeluk gebeur so vinnig?
Dis tragies en wat n verlies om n onskuldige kind so te verloor. Die vraag moet gevra word of daar toesig was want n 6 jarige kannie spoed bereken nie.